Swinjarnja (aha/SN). Hnydom dweju narodninarjow maja dźensa, 29. małeho róžka, kotryž wšak jenož kóžde štwórte lěto dožiwjamy, w Swinjarni. Štyrilětnemu Eliasej prěni raz na poprawnym dnju jeho naroda zbožo přeja. A w susodstwje swjeći Doreń Schüllerowa 36. narodniny. Wona je so 1980 Čornakec swójbje w Hrańcy narodźiła. Bjezstarostny měješe čas dźěćatstwa ze staršim bratrom Frankom a młódšim Krystofom. Na swoje prěnje narodniny jako štyrilětna na poprawnym dnju, tehdy w Smjerdźečanskej pěstowarni, drje njemóže so dopomnić. Ćim bóle na dwanate, jako chodźeše do Ralbičanskeje šule. Tehdy běchu 29. małeho róžka runje póstnicy a Doreń witaše doma jako orientaliska rejwarka mjez hosćimi tež wjele přećelkow.
szl_Latn